Forseti sveitarstjórnar Múlaþings segir allar líkur á að sveitarfélagið grípi til varna vegna kröfu ríkisins um að eiga allt land á fyrirhuguðu virkjunarsvæði Geitdalsárvirkjunnar. Þá verður trúlega tekist á um land sem Síldarvinnslan keypti nýlega til að rækta skóg, leita að heitu vatni og jafnvel virkja ár.
Krafa ríkisins um að Fannardalur í Norðfirði sé þjóðlenda gæti spillt eða seinkað áformum Síldarvinnslunnar um að rækta þar skóg til kolefnisjöfnunar. Fyrirtækið hugðist líka ráðast í heitavatnsleit í dalnum.
Óbyggðanefnd hefur kynnt þjóðlendukröfur ríkisins á Austfjörðum. Í Fjarðabyggð gerir ríkið tilkall til Bæði Oddsdals og Fannardals. Síldarvinnslan í Neskaupstað er nýlega búin að kaupa jörðina Fannardal af fyrri landeigendum. Þar stendur til að planta trjám í 3-400 hektara lands í samstarfi við Skógræktina til að binda kolefni til móts við losun frá starfsemi fyrirtækisins. Einnig er möguleiki á að reisa vatnsaflsvikjanir á jörðinni en fjórar vatnsmiklar ár eru í landi Fannardals. Síldarvinnslan ætlaði líka að halda áfram með leit að heitu vatni í dalnum en sem stendur er allt húsnæði í Neskaupstað kynt með rafmagni. Gunnþór Ingvason, framkvæmdastjóri Síldarvinnslunnar, segir að haldið verði áfram með undirbúning allra verkefna á landinu. Þjóðlendumál geti hins vegar tekið talsverðan tíma og ljóst sé að ekkert stórt verði gert á meðan óvissa er uppi vegna krafna ríkisins.
Ríkið gerir einnig tilkall til lands við Geitdalsá í Múlaþingi. Þar stendur til að reisa næstum 10 MW virkjun en ríkið á landið öðrum megin ár en sveitarfélagið hinn bakkann. Nú vill ríkið að allt landið verði þjóðlenda. Gauti Jóhannesson, forseti sveitarstjórnar Múlaþings segir að málið eigi eftir að fá formlega afgreiðslu en allar líkur séu að á sveitarfélagið grípi til varna.
Þar er töluvert í húfi og þar skýtur skökku við að Fjármálaráðuneytið og Fljótsdalshérað á sínum tíma gengu frá samningi um skiptingu leigutekna vegna virkjunar. Og það hlýtur að grafa undan málflutningi ríkisins varðandi eignarhald á landi þar. (Það var þá samið að grundvelli þess að sveitarfélagið ætti landið?) Já.
Óbyggðanefnd hefur kynnt þjóðlendukröfur ríkisins á Austfjörðum. Í Fjarðabyggð gerir ríkið tilkall til Bæði Oddsdals og Fannardals. Síldarvinnslan í Neskaupstað er nýlega búin að kaupa jörðina Fannardal af fyrri landeigendum. Þar stendur til að planta trjám í 3-400 hektara lands í samstarfi við Skógræktina til að binda kolefni til móts við losun frá starfsemi fyrirtækisins. Einnig er möguleiki á að reisa vatnsaflsvikjanir á jörðinni en fjórar vatnsmiklar ár eru í landi Fannardals. Síldarvinnslan ætlaði líka að halda áfram með leit að heitu vatni í dalnum en sem stendur er allt húsnæði í Neskaupstað kynt með rafmagni. Gunnþór Ingvason, framkvæmdastjóri Síldarvinnslunnar, segir að haldið verði áfram með undirbúning allra verkefna á landinu. Þjóðlendumál geti hins vegar tekið talsverðan tíma og ljóst sé að ekkert stórt verði gert á meðan óvissa er uppi vegna krafna ríkisins.
Ríkið gerir einnig tilkall til lands við Geitdalsá í Múlaþingi. Þar stendur til að reisa næstum 10 MW virkjun en ríkið á landið öðrum megin ár en sveitarfélagið hinn bakkann. Nú vill ríkið að allt landið verði þjóðlenda. Gauti Jóhannesson, forseti sveitarstjórnar Múlaþings segir að málið eigi eftir að fá formlega afgreiðslu en allar líkur séu að á sveitarfélagið grípi til varna.
Þar er töluvert í húfi og þar skýtur skökku við að Fjármálaráðuneytið og Fljótsdalshérað á sínum tíma gengu frá samningi um skiptingu leigutekna vegna virkjunar. Og það hlýtur að grafa undan málflutningi ríkisins varðandi eignarhald á landi þar. (Það var þá samið að grundvelli þess að sveitarfélagið ætti landið?) Já.

Forseti sveitarstjórnar Múlaþings segir allar líkur á að sveitarfélagið grípi til varna vegna kröfu ríkisins um að eiga allt land á fyrirhuguðu virkjunarsvæði Geitdalsárvirkjunnar. Þá verður trúlega tekist á um land sem Síldarvinnslan keypti nýlega til að rækta skóg, leita að heitu vatni og jafnvel virkja ár. 